**Amata konkurss**

**Mārupes novada pašvaldība, nodokļu maksātāja kods 90000012827, paziņo, ka tiek izsludināts konkurss uz vakanto Mārupes pašvaldības izpilddirektora amata vietu**

**Galvenās prasības pretendentiem:**

* atbilstība Pašvaldību likuma 21. panta ceturtās daļas prasībām
* augstākā akadēmiskā izglītība vai otrā līmeņa augstākā profesionālā izglītība (vēlams maģistra grāds), periodiska zināšanu papildināšana amata atbildības jomās
* vismaz trīs gadu profesionālā darba pieredze vadošā amatā, pieredze valsts vai pašvaldību institūcijā tiks uzskatīta par priekšrocību
* orientācija uz attīstību, spēja pieņemt lēmumus, izvērtējot informāciju un uzņemties atbildību
* prasme vadīt un organizēt komandas darbu, lai nodrošinātu pašvaldības mērķu sasniegšanu
* labas stratēģiskās plānošanas, sadarbības, komunikācijas un prezentācijas prasmes
* sistēmiska pieeja jautājumu risināšanā un spēja uztvert un analizēt liela apjoma informāciju dažādās pašvaldībai noteiktās jomās
* vēlamas zināšanas par valsts pārvaldes, tai skaita pašvaldības darbības principiem un ar pašvaldības darbību saistītu tiesību aktu pārzināšana
* vēlama pieredze un izpratne par valsts un pašvaldību kapitālsabiedrību pārvaldību
* valsts valodas zināšanas augstākajā līmenī, atbilstoši Valsts valodas likuma prasībām
* angļu valodas un/ citas ES oficiālās valodas prasme profesionālai darbībai nepieciešamajā apjomā tiks uzskatīta par priekšrocību
* teicamas datorprasmes (MS Office, e-pasts, darbam nepieciešamās IKT sistēmas, interneta pārlūkprogrammas)
* nevainojama reputācija
* nepieciešama B kategorijas autovadītāja apliecība

**Galvenie darba pienākumi:**

* + pilda Pašvaldības likumā izpilddirektoram noteiktos pienākumus
  + nodrošina domes lēmumu izpildi
  + iesniedz domei priekšlikumus par pašvaldības iestāžu un citu institūciju, kā arī pašvaldības kapitālsabiedrību izveidošanu, reorganizēšanu un likvidēšanu
  + ir tiesīgs apturēt un atcelt pašvaldības iestāžu vadītāju nelikumīgus un nelietderīgus lēmumus, ja likumā nav noteikts citādi
  + pašvaldības nolikumā noteiktajā kārtībā rīkojas ar pašvaldības mantu un finanšu resursiem, kā arī veic tiesiskus darījumus
  + saskaņā ar [Publiskas personas kapitāla daļu un kapitālsabiedrību pārvaldības likumu](https://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) veic kapitāla daļu turētāja pārstāvja pienākumus kapitālsabiedrībās, kurās kapitāla daļu turētājs ir pašvaldība
  + organizē pašvaldības gada pārskata, konsolidētā gada pārskata un gada publiskā pārskata sagatavošanu
  + atbilstoši kompetencei pieņem pārvaldes lēmumus un kontrolē pašvaldības dibināto iestāžu pieņemto pārvaldes lēmumu tiesiskumu
  + organizē pašvaldības iekšējās kontroles sistēmas izveidi, kā arī uzrauga un pilnveido to
  + sniedz pārskatu par savu darbību pašvaldības nolikumā noteiktajā kārtībā

**Piedāvājam:**

* dinamisku darbu un iespēju pilnveidot profesionālo pieredzi un zināšanas
* atalgojums no 3500.00 *euro* pirms nodokļu nomaksas
* sociālās garantijas, t.sk., veselības apdrošināšanu, atvaļinājuma pabalstu, apmaksātu papildatvaļinājumu, daļēju attālinātā darba iespēju (pēc pārbaudes laika beigām);
* iespēju pilnveidot profesionālo pieredzi.

*Pretendenta iesniedzamie dokumenti:*

- motivēta pieteikuma vēstule ar praktiskās pieredzes aprakstu attiecībā uz amatam noteiktajām atbildības jomām

- pretendenta dzīvesgaitas aprakstu (CV), t. sk. ar norādītu informāciju par personām (vismaz trīs), no kurām komisija var iegūt atsauksmes par kandidātu par pēdējiem pieciem gadiem un pievienota vismaz vienu rakstisku atsauksmi.

- izglītību apliecinošu dokumentu kopijas. Ja augstākā izglītība, akadēmiskais vai zinātniskais grāds iegūts ārvalstīs, papildus - Akadēmiskās informācijas centra izziņa par ārvalstīs iegūtās izglītības pielīdzināšanu Latvijā piešķirtajam akadēmiskajam grādam vai diplomam

- valsts valodas prasmi apliecinoša dokumenta kopija, nepieciešamais valsts valodas prasmes līmenis - C līmeņa 2.pakāpe (izņemot personas, kuras ieguvušas pamata, vidējo vai augstāko izglītību akreditētās izglītības programmās latviešu valodā)

- amata kandidāts pieteikumam papildus var pievienot citus dokumentus, kas raksturo viņa kvalifikāciju vakantajam amatam, tostarp kvalifikācijas paaugstināšanu amata kompetences jomās (nav obligāta prasība)

- apliecinājums par atbilstību Pašvaldības likuma 21.panta 4.daļas prasībām atbilstoši pievienotajai formai

- kandidātiem, kas tiks aicināti uz atlases procesa otro kārtu, papildus būs jāiesniedz un jāprezentē (~ 7 min.) stratēģiskais redzējums par Mārupes novada pašvaldības darbības prioritātēm, attīstību un izpilddirektora lomu pašvaldībā un darba organizēšanā

Minētos dokumentus līdz **2023. gada 23.aprīlim (ieskaitot)** lūdzam iesniegt elektroniski (kas ietver ar drošu elektronisku parakstu parakstītu motivētu pieteikuma vēstuli) uz e-pastu: [vakance@marupe.lv](mailto:vakance@marupe.lv) vai klātienē Daugavas ielā 29, Mārupe.

**Sazināsimies ar tiem kandidātiem, kurus aicināsim uz otro atlases kārtu**. Pretendentiem, kuri netiks aicināti uz otro atlases kārtu, pateicamies un vēlam panākumus!

Pamatojoties uz Vispārīgās datu aizsardzības regulas 13.pantu, Mārupes novada pašvaldība informē, ka pieteikuma dokumentos norādītie personas dati tiks apstrādāti, lai nodrošinātu konkursa norisi. Personas datu apstrādes pārzinis ir Mārupes novada pašvaldība, adrese: Daugavas iela 29, Mārupe, LV-2167.

[1.pielikums](https://m.likumi.lv/wwwraksti/2016/154/PIEL/516/P1_02.03.2017.DOC)  
Mārupes novada pašvaldības izpilddirektora  
vērtēšanas komisijas priekšsēdētājam

**APLIECINĀJUMS**

Es, kandidāts/-e uz **Mārupes novada pašvaldības izpilddirektora/es** amatu,

|  |
| --- |
|  |
| /vārds, uzvārds/ |

**apliecinu, ka:**

atbilstu Pašvaldības likuma 21.panta ceturtās daļas kandidātam izvirzāmajām obligātajām prasībām, proti:

* ir Latvijas Republikas pilsonis;
* pārvalda latviešu valodu;
* ir augstākā izglītība;
* nav sodīts par smagu vai sevišķi smagu noziegumu vai ir reabilitēts, vai ir noņemta vai dzēsta sodāmība;
* sakarā ar disciplinārlietā, administratīvo pārkāpumu lietā vai krimināllietā piemērotu sodu nav aizliegts ieņemt iestādes vadītāja amatu;
* rīcībspēju nav ierobežojusi tiesa;
* nav vai nav bijis PSRS, Latvijas PSR vai kādas ārvalsts valsts drošības dienesta, izlūkdienesta vai pretizlūkošanas dienesta štata darbinieks;
* nav vai nav bijis ar likumiem vai tiesas nolēmumiem aizliegto organizāciju dalībnieks.

 Apliecinu, ka likumos noteiktajā kārtībā atbildu par iesniegto dokumentu un tajos ietverto ziņu pareizību.

 Piekrītu, ka mani personas dati tiks apstrādāti atlases konkursa ietvaros. Esmu informēts, ka varu atsaukt savu piekrišanu personas datu apstrādei jebkurā laikā, rakstot pieprasījumu uz e-pasta adresi: vakance@marupe.lv.

2023.gada \_\_\_\_\_\_\_                                                    \_\_\_\_\_\_\_\_\_\_\_\_\_\_\_\_

  /paraksts/